Diari Oficial de la Generalitat Valenciana


Sumari del DOGV 6732, del 12-03-2012 (2012/2424)

RESOLUCIÓ de 13 de febrer de 2012, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acord sobre revisió salarial per a l'any 2011 del Conveni Col·lectiu del Sector d'Elaboració de Xocolates i Torrefactors de Café i Succedanis de la Comunitat Valenciana (codi 67777882442863).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6732

Data del DOGV
:   12-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2424


Data del document
:   13-02-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 13 de febrer de 2012, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació de l'acord sobre revisió salarial per a l'any 2011 del Conveni Col·lectiu del Sector d'Elaboració de Xocolates i Torrefactors de Café i Succedanis de la Comunitat Valenciana (codi 38644108318497). [2012/2424]  
Vista l'acta de l'acord celebrat el dia 31 de gener de 2012 sobre revisió salarial per a l'any 2011 del Conveni Col·lectiu del Sector d'Elaboració de Xocolates i Torrefactors de Café i Succedanis de la Comunitat Valenciana, subscrit, d'una banda, per l'organització empresarial de la Federació Empresarial d'Agroalimentació de la Comunitat Valenciana (FEDACOVA) i, d'una altra, pels sindicats Comissions Obreres (CCOO) i la Unió General de Treballadors (UGT) i, de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals i Seguretat Laboral, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball amb notificació a la Comissió Negociadora i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 13 de febrer de 2012.- El subdirector general de Relacions Laborals: Reyes Maximiliano Coronado Coronado.  
  
  
  
Acta de revisió salarial per segon any de vigència del   
conveni col·lectiu del sector de xocolates, torrefactors de café i   
succedanis de la Comunitat Valenciana  
  
Per FEDACOVA  
Salvador Ferrer Juan (assessor jurídic)  
  
Per UGT  
Jose Gimeno Beneyto (assessor)  
  
Per CCOO  
Luis Molina Candel (assessor)  
  
A la ciutat de València, a les 17.30 hores del dia 31 de gener de 2011, en els locals de FEDACOVA, sitis a València, en el carrer Isabel la Catòlica 6-5t-9é, es reunixen les persones ressenyades al marge d'acord amb les seues respectives representacions per a tractar el següent   
  
Orde del dia  
  
Únic. Procedir a la revisió salarial de les taules per al segon any de vigència, segons el que disposa el seu article 10. En conseqüència, les taules salarials i la resta de conceptes retributius inclosos en el conveni susceptibles d'actualització s'incrementen un 1,50% i queden fixades les taules salarials en les quanties que apareix en l'annex.  
  
Les empreses disposaran d'un període de tres mesos des de la publicació en el Diari Oficial de la Comunitat Valenciana per a regularitzar els retards.  
Els firmants autoritzen expressament Salvador Ferrer Juan a presentar telemàticament la present acta i els documents annexos.  
Sense més assumptes a tractar, s'alça la sessió a les 18.00 hores del dia de la data.  
  
  
  
Taules salarials del Conveni de Xocolates,   
Torrefactors de Café i Succedanis amb efectes 01.01.2011  
  
  
  
Les retribucions que conté la taula de salaris anterior es referixen al concepte de salari base. A esta cal afegir els conceptes següents:  
  
A. L'antiguitat que en cada cas tinga consolidada cada treballador.  
  
Este concepte es tindrà en compte per a establir la quantia de les pagues extres.  
B. Pagues extres: tres pagues extres (estiu, Nadal i beneficis), en les quals es tindran en compte el salari base anterior i l'antiguitat consolidada.  
  
Article 18  
L'import que fa referència a este article passa a la quantitat de 117,86 euros.